P6_TA(2006)0094

Mezőgazdasági termékek és élelmiszerek hagyományos különleges termékei *

Az Európai Parlament jogalkotási állásfoglalása a mezőgazdasági termékek és élelmiszerek hagyományos különleges termékeiről szóló tanácsi rendeletre irányuló javaslatról (COM(2005)0694 – C6-0026/2006 – 2005/0270(CNS))

(Konzultációs eljárás)

Az Európai Parlament,

- tekintettel a Bizottságnak a Tanácshoz intézett javaslatára (COM(2005)0694) [1],

- tekintettel az EK-Szerződés 37. cikkére, amely alapján a Tanács konzultált a Parlamenttel (C6-0026/2006),

- tekintettel eljárási szabályzata 51. cikkére,

- tekintettel a Mezőgazdasági és Vidékfejlesztési Bizottság jelentésére (A6-0033/2006);

1. jóváhagyja a Bizottság javaslatát, annak módosított formájában;

2. felkéri a Bizottságot, hogy ennek megfelelően változtassa meg javaslatát az EK-Szerződés 250. cikkének (2) bekezdése alapján;

3. felkéri a Tanácsot, hogy tájékoztassa a Parlamentet arról, ha a Parlament által jóváhagyott szövegtől el kíván térni;

4. felkéri a Tanácsot, hogy ismét konzultáljon a Parlamenttel, ha lényegesen módosítani kívánja a Bizottság javaslatát;

5. utasítja elnökét, hogy továbbítsa a Parlament álláspontját a Tanácsnak és a Bizottságnak.

Módosítás: 1

(7) preambulumbekezdés

(7) A mezőgazdasági termékek és az élelmiszerek a címkézésük tekintetében a Közösségben megállapított általános szabályok hatálya alá, és különösen az élelmiszerek címkézésére, kiszerelésére és reklámozására vonatkozó tagállami jogszabályok közelítéséről szóló, 2000. március 20-i 2000/13/EK európai parlamenti és tanácsi rendelet hatálya alá tartoznak. Figyelembe véve azok különleges tulajdonságát, kiegészítő különleges rendelkezéseket kell megállapítani a hagyományos különleges termékekre. A hagyományos különleges termékek közösségi területen történő azonosításának könnyebbé és gyorsabbá tétele érdekében az érintett közösségi jelzések és szimbólumok használatát kötelezővé kell tenni a címkézésen, ésszerű határidőt határozva meg azonban arra, hogy a szereplők alkalmazkodhassanak e kötelezettséghez.

(7) A mezőgazdasági termékek és az élelmiszerek a címkézésük tekintetében a Közösségben megállapított általános szabályok hatálya alá, és különösen az élelmiszerek címkézésére, kiszerelésére és reklámozására vonatkozó tagállami jogszabályok közelítéséről szóló, 2000. március 20-i 2000/13/EK európai parlamenti és tanácsi irányelv hatálya alá tartoznak. Figyelembe véve azok különleges tulajdonságát, kiegészítő különleges rendelkezéseket kell megállapítani a hagyományos különleges termékekre. A hagyományos különleges termékek közösségi területen történő azonosításának könnyebbé és gyorsabbá tétele érdekében az érintett jelzések és a hagyományos különleges termékekhez kapcsolódó különleges közösségi szimbólumok használatát kötelezővé kell tenni a címkézésen, ésszerű határidőt határozva meg azonban arra, hogy a szereplők alkalmazkodhassanak e kötelezettséghez.

Módosítás: 2

(7a) preambulumbekezdés (új)

(7a) Tekintettel e rendelet alkalmazási körének harmadik országokra való kiterjesztésére, továbbá a fogyasztóknak a közösségi szimbólum és a termék származása összetéveszthetőségének kockázatától való megvédésére, a címkéken fel kell tüntetni a bejegyzett megjelöléssel forgalmazott mezőgazdasági termék, illetve élelmiszer származási helyét és feldolgozásának helyét.

Módosítás: 3

2. cikk (1) bekezdés b) pont

b) "hagyományos": amelyről bizonyított, hogy legalább az általában egy nemzedéknyi időtartamnak tekintett idő óta használják a közösségi piacon;

b) "hagyományos": az a termék, amely bizonyítottan olyan különleges jellemzőkkel rendelkezik, amelyek megkülönböztetik az ugyanazon kategóriájú hasonló termékektől, és amelyet a második világháborút megelőző idők óta használnak a piacon;

Módosítás: 4

3. cikk (1) bekezdés

Módosítás: 5

3. cikk (2a) bekezdés (új)

Módosítás: 6

7. cikk (3) bekezdés da) pont (új)

da) minden egyéb információt, amelyet a tagállam kellő indokok alapján szükségesnek ítél.

Módosítás: 7

7. cikk (5) bekezdés (1) albekezdés

(5) A tagállam a (4) bekezdés második albekezdésében meghatározott vizsgálat során nemzeti szinten kifogásolási eljárást szervez, amely biztosítja a kérelem megfelelő közzétételét, és ésszerű határidőt állapít meg, amely folyamán minden jogosan érintett, és annak területén letelepedett személy kifogást tartalmazó nyilatkozatot tehet.

(5) A tagállam a (4) bekezdés második albekezdésében meghatározott vizsgálat során nemzeti szinten kifogásolási eljárást szervez, amely biztosítja a kérelem megfelelő közzétételét, és három hónapos határidőt állapít meg, amely folyamán minden jogosan érintett, és annak területén letelepedett személy kifogást tartalmazó nyilatkozatot tehet.

Módosítás: 17

7. cikk, (7) bekezdés, (1a) albekezdés (új)

Módosítás: 8

8. cikk (1) bekezdés (1) albekezdés

(1) A Bizottság megvizsgálja a kérelmet, hogy ellenőrizze annak indokoltságát és azt, hogy az megfelel-e e rendelet feltételeinek.

(1) A Bizottság négy hónapon belül megvizsgálja a kérelmet, hogy ellenőrizze annak indokoltságát és azt, hogy az megfelel-e e rendelet feltételeinek.

Módosítás: 9

8. cikk (2) bekezdés (1) albekezdés

(2) Amennyiben e rendelet feltételei teljesülni látszanak, a Bizottság az Európai Unió Hivatalos Lapjában kihirdeti a 6. cikkben meghatározott termékleírást, valamint a kérelmező csoportosulásra és a 15. cikkben meghatározott ellenőrzési struktúrára vagy struktúrákra történő hivatkozásokat.

(2) Amennyiben e rendelet feltételei teljesülni látszanak, a Bizottság a 7. cikk (6) bekezdésében említett kérelem beérkezésétől számított legfeljebb hat hónapon belül az Európai Unió Hivatalos Lapjában kihirdeti a 6. cikkben meghatározott termékleírást, valamint a kérelmező csoportosulásra és a 15. cikkben meghatározott ellenőrzési struktúrára vagy struktúrákra történő hivatkozásokat.

Módosítás: 10

9. cikk (4) bekezdés, (2) albekezdés

Módosítás: 11

12. cikk (2) bekezdés

(2) Amennyiben a Közösség területén létrehozott mezőgazdasági termék vagy élelmiszer címkézésén hagyományos különleges termékre történik hivatkozás, azon szerepelnie kell a "hagyományos különleges termék" jelzésnek, vagy a "HKT" rövidítésnek, valamint az ahhoz kapcsolódó közösségi szimbólumnak.

(2) Amennyiben a Közösség területén létrehozott mezőgazdasági termék vagy élelmiszer címkézésén hagyományos különleges termékre történik hivatkozás, azon szerepelnie kell a "hagyományos különleges termék" jelzésnek, vagy a "HKT" rövidítésnek, valamint az ahhoz kapcsolódó különleges közösségi szimbólumnak.

Módosítás: 12

12. cikk (3a) bekezdés (új)

(3a) Az e rendelet szerinti különleges közösségi tanúsítvánnyal forgalmazott mezőgazdasági termékek vagy élelmiszerek származási és feldolgozási helyét minden esetben egyértelműen és jól láthatóan fel kell tüntetni a címkén.

Módosítás: 13

15. cikk (2) bekezdés (1a) albekezdés

Módosítás: 14

15. cikk (3) bekezdés

(3) Az (1) bekezdésben szereplő állami vagy magán ellenőrző szervezeteknek rendelkezniük kell az e rendelet betartatásához szükséges hatáskörrel, beleértve adott esetben a szankciók előírását is, amennyiben megállapítják, hogy a hatáskörükbe tartozó hagyományos különleges mezőgazdasági termék vagy élelmiszer nem felel meg a termékleírás követelményeinek.

(3) Az (1) bekezdésben szereplő állami ellenőrző szervezeteknek rendelkezniük kell az e rendelet betartatásához szükséges hatáskörrel, beleértve adott esetben a szankciók előírását is, amennyiben megállapítják, hogy a hatáskörükbe tartozó hagyományos különleges mezőgazdasági termék vagy élelmiszer nem felel meg a termékleírás követelményeinek.

Módosítás: 15

17. cikk (2a) bekezdés (új)

(2a) Ha egy feldolgozott termék egy, e rendeletnek megfelelően bejegyzett mezőgazdasági terméket vagy élelmiszert tartalmaz, akkor az arra vonatkozó megjegyzést a feldolgozott termék címkéjén csak a bejegyzést birtokoló csoportosulás megfelelő engedélye esetén lehet használni.

Módosítás: 16

18. cikk (3) bekezdés

(3) Amennyiben e bekezdésre történik hivatkozás, az 1999/468/EK határozat 4. és 7. cikkét kell alkalmazni.

Az 1999/468/EK határozat 4. cikkének (3) bekezdésében meghatározott időszak három hónap.

[1] A Hivatalos Lapban még nem tették közzé.

--------------------------------------------------